**PROIECT - DECIZIA ETAPEI DE ÎNCADRARE**

**Nr. .................... din ................................**

Ca urmare a solicitării de emitere a acordului de mediu adresate de **S.C. YAEL E. INVEST S.R.L.**, cu sediul în Bușteni, Strada Saelelor, Nr. 8C Construcția C1, Ap. 19, județul Prahova, înregistrată la Agenția pentru Protecția Mediului Prahova cu nr. 6740 din 06.05.2020 și completată cu nr. 6802 din 07.05.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

 Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 28.05.2020 că proiectul **,,*CONSTRUIRE IMOBIL 2D+P+E+M+SUPANTĂ, SISTEMATIZARE VERTICALĂ ȘI ÎMPREJMUIRE TEREN, AMENAJARE PLATFORME PIETONALE/CAROSABILE*”,** propus a fi amplasat în Bușteni, Strada Cumpătul F.NR. Nr. Cadastral 26972, județul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 10 (b); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Terenul este situat în intravilanul localității Bușteni și se află situat în U.T.R. 5 ,,zonă de locuințe și funcțiuni complementare cu caracter predominant de odihnă, turism, recreere”, conform prevederilor Regulamentului de Urbanism aferent P.U.G. aprobat. Folosința actuală este curți – construcții.

**DESCRIEREA PRINCIPALELOR LUCRĂRI:**

 Acest proiect vine în sprijinul politicii de dezvoltare urbană echilibrată a localității Bușteni și propune oportunități de locuire confortabilă atât pentru localnici cât și pentru persoane venite din alte localități.

 Pe terenul liber de sarcini se va construi un imobil care va cuprinde 6 apartamente (cu 2-3 camere) cu destinatie de locuire, grupate în jurul unei circulații pe verticală comună ce va lega nivelele clădirii.

 Apartamentele vor avea suprafețe și organizare funcțională conform legislației specifice în vigoare, vor fi echipate și dotate corespunzător și vor dispune de balcoane orientate în special către est și vest (peisaj dominant).

 În afară de spațiile de locuit, la nivelele situate sub cota +/-0.00 a clădirii (nivele rezultate în urma adaptării clădirii la panta naturală a terenului) se vor mai realiza:

* un birou de administrație;
* o zona de zi comună cu oficiu și loc de joacă pentru copii, dependințe, spații tehnice și de depozitare.

În paralel cu lucrările de bază mai sunt necesare: sistematizarea pe verticală corespunzatoare a terenului (amenajare platformă parcare în legătură cu zona de acces din strada Cumpătul) și împrejmuirea parțială a acestuia (laturile de sud, vest și parțial est).

**STRUCTURAL** se preconizează realizarea pe fundații continue din beton cu centură superioară armată a unei structuri din diafragme beton armat (la demisoluri),din zidărie cu cadre lamelare-samburi (beton armat), buiandrugi, planșeu, centuri din beton armat (la P+E+partial M), urmate de o mansardă/supantă realizate parțial, respectiv integral din lemn (structură/închidere), învelitoare din tablă profilată pe șarpantă de lemn.

Natura și configurația terenului impun găsirea unor soluții de sistematizare/fundare adecvate pantei naturale iar în paralel cu lucrările de bază se vor executa si lucrări conexe de amenajare a platformei de parcare/acces pietonal împreună cu un sistem unitar de colectare și dirijare a apelor pluviale/freatice (rigole/drenuri).

**FUNCȚIONAL** fiecare unitate locativa (apartament cu 2-3 camere) dispune de dormitor/dormitoare, grup/grupuri sanitare (baie cu cada/ baie cu dus), camera de zi cu loc de luat masa și bucatarie (spalator/front lucru/plita electrica) înglobate, spații de depozitare/dependințe și balcon/balcoane proprii.

Cele 4 niveluri principale (D1+P+E+M) sunt legate printr-o circulație verticală interioară (scara). Accesul la spațiile situate la demisolul parțial se face direct din exterior. În interiorul proprietății, în limitele terenului disponibil și legat de strada Cumpătul, s-a amenajat o platformă cuprinzând un număr corespunzător de locuri de parcare. În afară de suprafețele generoase, apartamentele dispun de diverse alte facilități/spații conexe (sală de întâlniri, administrație, loc de joacă pentru copii, depozitări, spații tehnice, etc.) care sunt amenajate în spațiile disponibile de la demisol.

**ARHITECTURAL** clădirea are o volumetrie compusă, cu formă geometrică conformată amplasamentului și vecinătăților sale. Construcția este de dimensiune medie iar regimul ei de înălțime, orientarea pantelor și forma învelitorii s-au făcut în așa fel încât să nu creeze probleme de umbrire sau obturare a vecinătăților, indiferent dacă ele sunt sau nu construite. Orientarea spațiilor de locuit principale interioare se face cu precădere către vest, est și sud, așa cum permit forma geometrică, pziționarea căii de acces și a peisajului dominant (vest: munții Bucegi – Vârful Caraiman/est: munșii Baiului). S-au respectat de asemeni volumetria montană, specificul arhitectural local precum și natura/tipul/culoarea materialelor de finisaj exterior tradiționale pentru fațade (lemn, piatră, tencuială, praf piatră).

**ECHIPARE**: strada Cumpătul (drum nemodernizat) dispune de o echipare edilitară bună (apă, electricitate, gaz, telefon) precum și de o rețea de canale colectoare realizată de administrația locală cu scopul unei viitoare racordări la o viitoare stație de epurare. Imobilul propus este dotat complet cu instalații de apă/canal, electrice, încălzire centrală (centrale termice murale cu combustibil gazos independente pentru fiecare apartament), telefonie, cablu,TV, internet, instalații ce se vor branța la rețelele stradale orășenesti existente pe strada Cumpătul, lucru pentru care se vor întocmii documentațiile tehnice și se vor obține avizele necesare de la factorii de avizare sau furnizorii de utilități, locali/zonali competenți.

Alimentarea cu apă potabilă se va face din rețeaua stradală existentă pe strada Cumpatul.

Colectarea apelor uzate manejare se va face într-o microstație de epurare biologică cu deversare în rețeaua de canale colectoare existentă pe strada Cumpătul.

Colectarea deșeurilor menajere se va face în europubele cu capac amplasate într-o cameră de gunoi situată pe platforma amplasată corespunzator, în vecinătatea drumului de acces, în apropierea platformei de parcare, de unde vor fi colectate periodic de operatorul local și transportate în locurile de depozitare special amenajate.

Sistemul de încălzire și preparare a apei calde (separat pentru fiecare apartament) va fi unul centralizat (centrală termică murală, automatizată, cu tiraj forțat/fiecare apartament, cu combustibil gazos, cu branșament din rețeaua orășenească existentă pe strada Cumpatul, amplasare într-un spațiu comun, special dedicat, la demisol.

**PRINCIPALII INDICATORI TEHNICI AI INVESTIȚIEI SUNT:**

* Aria construită la sol: cca.130 mp (parter/demisol);
* suprafața construită desfășurată: cca. 630 mp (inclusiv spațiile conexe de la demisol);
* suprafața de teren alocată: 560 mp;
* procentul de ocupare a terenului POT: cca. 22.5% (pentru terenul de 560 mp);
* coeficientul de utilizare al terenului CUT: cca. 1.1 (pentru terenul de 560 mp);
* regimul maxim de înălțime: Dparțial+D+P+E+M+supantă;
* număr total de apartamente: 6 (2/ 3 camere tip duplex + 4/2 camere);
* număr locuri de parcare: 7.

La proiectarea acestui obiectiv s-a avut în vedere respectarea fluxurilor funcționale și a normelor de exploatare specifice locuirii colective, precum și dotarea corespunzătoare a spațiilor:

* la nivelul străzii de acces (strada Cumpătul) accesul pietonal (scara), platformă de parcare 7 locuri.Din cauza pantei naturale a terenului, pentru realizarea platformei de parcare vor fi necesare lucrări de sistematizare și de consolidare locală a terenului. Aceste lucrări, împreună cu refacerea fondului vegetal afectat și plantări de arbuști (în zona inferioară sudică) vor duce la creșterea stabilității terenului dar și la crearea unui aspect plăcut al acestuia în raport cu clădirea propusă dar și cu vecinătățile;
* peste cote +/-0.00: spații de locuit (apartamente 2 - 3 camere) grupate în jurul unei circulații verticale comune (scara) dimensionată corespunzator pentru fluxul de persoane existent;
* în afara spațiilor de locuit, la nivelele situate sub cota +/-0.00 a clădirii (nivele rezultate în urma adaptării clădirii la panta naturală a terenului) s-au realizat: un birou de administrație; o zonă de zi comună cu oficiu și loc de joacă pentru copii, dependințe;
* restul terenului disponibil va fi înierbat și amenajat ca spațiu verde comun; în paralel au fost proiectate dotările tehnice auxiliare necesare:
* sistemele de încălzire și preparare a apei calde (separat pe fiecare apartament) sunt amplasare într-un spațiu comun dedicat, la demisol. Echipamentele folosite sunt centrale termice murale, automatizate,cu tiraj forțat,cu combustibil gazos (branșament din rețeaua orășenească existentă pe strada Cumpătul);
* bucătăriile apartamentelor vor fi dotate cu spălător, plită electrică și hotă electrică;
* băile sunt echipate cu cadă/duș, lavoar și vas wc, și corespund ca număr și suprafețe cu normele sanitare și cu celelalte reglementări în vigoare.

**ORGANIZAREA DE ȘANTIER:**

Organizarea de șantier se va amenaja cu caracter provizoriu în zona adiacentă investiției, pe terenul liber disponibil/amenajat (platformă parcare) și va fi împrejmuită (panouri tipizate organizare șantier) iar accesul în interior din strada Cumpătul va fi controlat.

În interiorul incintei se va amplasa un container metalic tipizat ce va avea funcțiunile de birou, vestiar și depozit scule, unelte și materiale perisabile. Șantierul va fi dotat cu toaletă ecologică (wc și lavoar).

În incinta organizării de șantier se va amenaja o platformă pentru depozitarea temporară a materialelor de construcție (din cauza lipsei acute de spațiu, materialele aduse pe șantier vor fi pre-montate și doar în cantitatea necesară realizării lucrărilor curente, lucru care va diminua staționarea utilajelor și a mijloacelor de transport).

***La părăsirea frontului de lucru a autovehiculelor, roțile acestora vor fi spălate pentru a evita împrăștierea materialului folosit în construcție pe drumurile adiacente și pentru a evita ridicarea de pulberi în aer.***

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:**

Alimentarea cu apa potabilă se va face din rețeaua orășenească stradală existentă pe strada Cumpătul.

Colectarea apelor uzate manejare se va face într-o microstație de epurare, amplasată și dimensionată corespunzător, urmând ca apele convențional curate rezultate să poată fi deversate în rețeaua existentă de canale colectoare de pe strada Cumpatul.

Concomitent cu lucrările conexe de amenajare exterioară și sistematizare/consolidare teren propuse se va realiza și un sistem unitar de colectare a apelor pluviale și freatice cu deversare (după decantare/filtrare) în sistemul stradal de rigole.

Colectarea apelor pluviale de pe platforma de parcare se va face prin rigole de suprafață, urmând ca după trecerea lor prin separatorul de hidrocarburi să fie deversate în rigola stradală. Proiectarea instalațiilor sanitare s-a făcut cu respectarea raporturilor pe orizontală și verticală și a distanțelor minime între conductele de apă și rețelele de canalizare și alte surse de salubrizare.

Au fost dimensionate, instituite, asigurate și vor fi respectate zonele de protecție sanitară ale sursei de apă. Materialele folosite pentru rețeaua de alimentare cu apă vor fi unele de bună calitate și avizate sanitar.

Lucrările de amenajare și de sistematizare pe verticală a terenului vor duce la creșterea stabilității solului, în vederea asigurării unei solide infrastructuri și a unei bune comportări în timp a construcției. În același sens vor acționa și plantațiile ce se vor realiza ulterior finalizării construcției pe restul de teren disponibil (gazon și arbuști), lucrări care vor diminua consistent eroziunea solului la factorii naturali.

**b.4.Cantitatea și tipurile de deșeuri generate/gestionate:**

Colectarea deșeurilor menajere se va face pe categorii, în europubele cu capac, amplasate centralizat în apropierea accesului carosabil într-o cameră de deșeuri dimensionată și amplasată corespunzator (prevazută cu sursă de apă și rețea de canalizare proprie), de unde vor fi preluate de operatorul local autorizat și transportate în spațiile de depozitare special amenajate.

Pe parcursul execuției obiectivului, deșeurile rezultate în procesul de edificare vor fi gestionate de constructor urmâd să fie transportate în condiții corespunzătoare în locurile de depozitare special amenajate în acest sens.

**b.5. Poluarea și alte efecte negative:** Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Terenul este situat în intravilanul localității Bușteni și se află situat în U.T.R. 5 ,,zonă de locuințe și funcțiuni complementare cu caracter predominant de odihnă, turism, recreere”, conform prevederilor Regulamentului de Urbanism aferent P.U.G. aprobat. Folosința actuală este curți – construcții.

Terenul pe care se propune realizarea acestui imobil are o suprafață de 560.00 mp.(nr. cadastral 26972) și este proprietatea YAEL E. INVEST SRL. Bușteni conform actului de alipire autentificat sub nr. 1615/23.09.2019 emis de societatea profesională notarială Frățian din Ploiești.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

Dupa finalizarea lucrărilor de construcție, eventualele zone ocupate temporar de proiect vor fi curățate și nivelate, surplusul de pamânt rezultat din excavare, se va depozita intr-un spațiu gasit de comun acord cu Primăria Bușteni.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

Impact cu probabilitate redusă atât pe parcursul realizării investiției cât și după darea în exploatare a acesteia, deoarece măsurile prevăzute prin proiect nu vor afecta semnificativ factorii de mediu (aer, apă, sol, așezări umane).

Zgomotele și vibrațiile caracteristice investiției analizate vor fi generate de motoarele autovehiculelor și utilajelor de construcții.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:** *Nu este cazul.*

Proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

Este necesar acceptul deținătorului/operatorului și respectarea condițiilor impuse

evacuare ape uzate – să se facă în bazin cu fundul și pereții impermeabili, dimensionat corespunzator care se golește prin vidanjare prin grija beneficiarului, cu firmă specializată, ori de câte ori este nevoie.

**Condițiile de realizare a proiectului:**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 07.05.2020 și 07.05.2020 în ziarul ,,Observatorul Prahovean” și la Primaria Bușteni;
* afișate de titular în data de 28.05.2020 și 28.05.2020 în ziarul ,,Observatorul Prahovean” și la Primaria Bușteni;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Gabriela MUNTEANU**

**ŞEF SERVICIU A.A.A.,**

 **Olguța FIDEL** *Întocmit,*

*Georgiana Victoria SOARE*